b'\n_START_ARTICLE_\nSergejus Diagilevas\n_START_SECTION_\nBiografija\n_START_PARAGRAPH_\nSergejus Diagilevas gim\xc4\x97 turtingoje \xc5\xa1eimoje, Novgorodo gubernijoje. Art\xc4\x97jant Rusijos imperijos gyvavimo pabaigai, baig\xc4\x97 Perm\xc4\x97s gimnazij\xc4\x85. 1890 metais i\xc5\xa1si\xc5\xb3stas \xc4\xaf sostin\xc4\x99 studijuoti teis\xc4\x99 Sankt Peterburgo universitete. Galiausiai be teis\xc4\x97s studij\xc5\xb3 \xc4\x97m\xc4\x97 lankyti paskaitas Sankt Peterburgo muzikos konservatorijoje, kur studijavo dainavim\xc4\x85 ir muzik\xc4\x85. Manoma, kad polink\xc4\xaf muzikai jis per\xc4\x97m\xc4\x97 i\xc5\xa1 savo pamot\xc4\x97s. Baig\xc4\x99s studijas 1892 m., Diagilevas toliau nebesvajojo tapti kompozitoriumi (jo d\xc4\x97stytojas profesorius Nikolajus Rimskis \xe2\x80\x93 Korsakovas pasak\xc4\x97 jam, kad jis netur\xc4\xafs jokio talento muzikai), nors Diagilevas jau buvo patek\xc4\x99s \xc4\xaf \xc4\xaftaking\xc5\xb3 menink\xc5\xb3 rat\xc4\x85. Diagilevas sulauk\xc4\x97 pagalbos i\xc5\xa1 Aleksandro Benua, pl\xc4\x97t\xc4\x97 savo \xc5\xbeinias Rusijos ir Vakar\xc5\xb3 meno srityse. Po 2 met\xc5\xb3 jis atsidav\xc4\x97 savo naujai aistrai, netgi keliavo \xc4\xaf u\xc5\xbesien\xc4\xaf studijuoti, galiausiai buvo gerbiamas ir pripa\xc5\xbeintas kaip vienas i\xc5\xa1 labiausiai i\xc5\xa1silavinusi\xc5\xb3 savo meninink\xc5\xb3 rate.\n_START_SECTION_\nKarjera\n_START_PARAGRAPH_\nS. Diagilevas sulauk\xc4\x97 finansin\xc4\x97s paramos i\xc5\xa1 priva\xc4\x8dios Rusijos operos kompanijos direktoriaus ir princes\xc4\x97s Marijos Teni\xc5\xa1evos. Padedamas kartu su kitais \xc4\xafk\xc5\xabr\xc4\x97 \xc5\xbeurnal\xc4\x85 \xe2\x80\x9eMeno pasaulis" (Mir Iskusstva). 1899 m. S. Diagilevas tapo princo Sergejaus Michailovi\xc4\x8diaus Volkonskio, tapusio vis\xc5\xb3 Rusijos imeratori\xc5\xa1k\xc5\xb3j\xc5\xb3 teatr\xc5\xb3 vadovu, tarnautoju specialiems pavedimams. Diagilevas tapo atsakingas uz kasmetin\xc4\xaf imperatori\xc5\xa1k\xc5\xb3j\xc5\xb3 teatr\xc5\xb3 gastroli\xc5\xb3 paruo\xc5\xa1im\xc4\x85. 1900 m. Jis netrukus pasi\xc5\xabl\xc4\x97 darb\xc4\x85 savo draugui Leonui Bakstui; Aleksandrui Benua buvo suteikta galimyb\xc4\x97 ruo\xc5\xa1ti oper\xc4\x85 \xe2\x80\x9eKupidono ker\xc5\xa1tas"._NEWLINE_1901 m. Volkonskis patik\xc4\x97jo Diagilevui statyti Leo Delibo balet\xc4\x85 \xe2\x80\x9eSilvija" (m\xc4\x97gstamiausi\xc4\x85 Aleksandro Benua balet\xc4\x85). \xc5\xa0ie du bendra\xc5\xbeygiai pareng\xc4\x97 i\xc5\xa1kilming\xc4\x85 pristatym\xc4\x85, nustebinus\xc4\xaf netgi i\xc5\xa1lepint\xc4\x85 imperatori\xc5\xa1kojo teatro lankytoj\xc5\xb3 skon\xc4\xaf. Po keleto vis did\xc4\x97jancio nuomoni\xc5\xb3 skirtumo Diagilevas savo demonstratyvia maniera atsisak\xc4\x97 prisid\xc4\x97ti prie kasmetini\xc5\xb3 gastroli\xc5\xb3 ruo\xc5\xa1imo ir buvo tais pa\xc4\x8diais metais atleistas, sulauk\xc4\x97 paniekos auk\xc5\xa1tuomen\xc4\x97je. Kai kurie Sergejaus Diagilevo tyrin\xc4\x97tojai kaip pagrindin\xc4\x99 \xc5\xa1io konflikto priezast\xc4\xaf nurod\xc4\x97 Diagilevo seksualin\xc4\x99 orientacij\xc4\x85 (Sergejus Diagilevas buvo homoseksualus). Ta\xc4\x8diau vis d\xc4\x97lto jo homoseksualumas buvo \xc5\xbeinomas dar anks\xc4\x8diau, tod\xc4\x97l jis negal\xc4\x97jo b\xc5\xabti laikomas atleidimo prie\xc5\xbeastimi.\n_START_SECTION_\nRus\xc5\xb3 sezonai\n_START_PARAGRAPH_\nDiagilevo draugai liko jam i\xc5\xa1tikimi, sek\xc4\x97 juo ir pad\xc4\x97jo jam rengti parodas, parengtas Meno pasaulio id\xc4\x97ja. 1905 metais jis pareng\xc4\x97 mil\xc5\xbeinisk\xc4\x85 parod\xc4\x85 rus\xc5\xb3 dailinink\xc5\xb3 portretist\xc5\xb3 Sankt Peterburge. Diagilevas apkeliavo vis\xc4\x85 Rusij\xc4\x85, ie\xc5\xa1kodamas anks\xc4\x8diau nematyt\xc5\xb3 Rusijos portret\xc5\xb3 meno \xc5\xa1edevr\xc5\xb3. Po 1 met\xc5\xb3 jis nugabeno did\xc5\xbeiul\xc4\x99 Rusijos meno parod\xc4\x85 \xc4\xaf Paryzi\xc5\xb3. Tai buvo ilgo bendradarbiavimo su Pranc\xc5\xabzija prad\xc5\xbeia. 1907 m. jis pristat\xc4\x97 penkis rusi\xc5\xa1kos muzikos koncertus Pary\xc5\xbeiuje, 1908 m. pareng\xc4\x97 Oper\xc4\x85 \xe2\x80\x9eBorisas Godunovas" Pary\xc5\xbeiaus operoje su solistu Fiodoru \xc5\xa0aliapinu. Sulauk\xc4\x99 did\xc5\xbeiulio pasisekimo, Sergejaus Diagilevo artistai buvo pakviesti kitais metais gr\xc4\xaf\xc5\xbeti su baletu ir opera ir tai ved\xc4\x97 prie \xe2\x80\x9eRus\xc5\xb3 sezon\xc5\xb3" rengimo. Diagilevo trup\xc4\x97je buvo geriausi Rusijos \xc5\xa1ok\xc4\x97jai, tarp kuri\xc5\xb3 \xe2\x80\x93 Ana Pavlova, Vaclavas Ni\xc5\xbeinskis, Tamara Karsavina, Vera Karali ir j\xc5\xb3 pirmasis pasirodymas 1909 gegu\xc5\xbe\xc4\x97s 19 d. tapo sensacija.\n_START_SECTION_\nRus\xc5\xb3 sezonai kaip rei\xc5\xa1kinys\n_START_PARAGRAPH_\n\xe2\x80\x9eRus\xc5\xb3 sezonai" buvo rus\xc5\xb3 meninink\xc5\xb3 gastrol\xc4\x97s i\xc5\xa1 prad\xc5\xbei\xc5\xb3 Pary\xc5\xbeiuje, v\xc4\x97liau- kitose Europos \xc5\xa1alyse, tokiose kaip Anglija , Italija , Vokietija , Austrija . \xe2\x80\x9eRus\xc5\xb3 sezonai" prasid\xc4\x97jo 1906 m. ir t\xc4\x99s\xc4\x97si iki 1914 m. I\xc5\xa1 prad\xc5\xbei\xc5\xb3 \xe2\x80\x9eRus\xc5\xb3 sezonuose" buvo organizuojamos dailinink\xc5\xb3 parodos, koncertai, v\xc4\x97liau- operos, spektakliai, o nuo 1909 m. Aleksandro Benua iniciatyva buvo \xc4\xaftrauktas ir baletas. Diagilevas \xe2\x80\x9eRus\xc5\xb3 sezon\xc5\xb3" misija laik\xc4\x97 supa\xc5\xbeindinti Europ\xc4\x85 su rus\xc5\xb3 menu. Ypa\xc4\x8d didel\xc4\x99 \xc4\xaftak\xc4\x85 \xc5\xa1is rei\xc5\xa1kinys padar\xc4\x97 europieti\xc5\xa1ko klaisikinio baleto atgimimui, scenografijai, paskatino baleto mokykl\xc5\xb3 atidarym\xc4\x85ir nauj\xc5\xb3 trupi\xc5\xb3 k\xc5\xabrim\xc4\x85si. Nuo 1911 m. Diafilevas atidar\xc4\x97 neoficiali\xc4\x85 baleto trup\xc4\x99 \xe2\x80\x9eDiagilevo rus\xc5\xb3 baletas" . V\xc4\x97liau su juo bendradarbiaus tokie baletmeisteriai kaip Vaclovas Ni\xc5\xbeinskis , Bronislava Ni\xc5\xbeinskaja , D\xc5\xbeord\xc5\xbeas Balan\xc4\x8dinas , Ser\xc5\xbeas Lifaris . Nuo 1914 m. iki 1929 m. Diagilevas kuria nauj\xc4\x85 menin\xc4\xaf centr\xc4\x85, jis ima orientuotis \xc4\xaf Europos kult\xc5\xabr\xc4\x85. Jis artimai bendradarbiauja su \xc5\xbdanu Kokto ,Pablu Pikaso , Sergejumi Prokofjevu , Fransua Pulenku, Anri Matisu . \xc5\xa1iuo laikotarpiu Diagilevo trup\xc4\x97je vyrauja tradicionalistin\xc4\x97s tendencijos, baleto repertuaras pasi\xc5\xbeymi eklektika.\n_START_SECTION_\nMuzika Diagilevo pastatymuose\n_START_PARAGRAPH_\nDiagilevas prad\xc4\x97jo statyti kompozicijas pagal v\xc4\x97lyv\xc4\x85j\xc4\x85 Nikolajaus Rimskio-Korsakovo k\xc5\xabryb\xc4\x85, tokias operas kaip \xe2\x80\x9eGegu\xc5\xbe\xc4\x97s naktis", \xe2\x80\x9eAuksinis gaidelis". Diagilevo baletin\xc4\x97 versija orkestrinei siuitai \xe2\x80\x9e\xc5\xa0echerezada" suk\xc4\x97l\xc4\x97 Nikolajaus Rimskio-Korsakovo na\xc5\xa1l\xc4\x97s \xc4\xafnir\xc5\xa1\xc4\xaf; ji v\xc4\x97liau atvirais lai\xc5\xa1kais, publikuojamais spaudoje, priekai\xc5\xa1tavo Diagilevui. Diagilevas savo pastatymams panaudojo muzik\xc4\x85 i\xc5\xa1 Nikolajaus \xc4\x8cerepnino (Narcizas ir aidas 1911 m.), Klodo Debiusi, Moriso Ravelio (Dafnis ir Chloja) 1912 m., Erikas Satie (\xe2\x80\x9eParadas" 1917 m.), Manuelis de Falla (\xe2\x80\x9eTrikamp\xc4\x97 skryb\xc4\x97l\xc4\x97" 1917 m.) ir kiti. Jo choreografas Michailas Fokinas da\xc5\xbenai pritaikydavo muzik\xc4\x85 baletui. Diagilevas taip pat dirbo su \xc5\xa1ok\xc4\x97ju ir choreografu Leonidu Miasinu. \xe2\x80\x9eRus\xc5\xb3 baleto" meniniu vadovu taip pat buvo Leonas Bakstas, kartu jie suk\xc5\xabr\xc4\x97 techni\xc5\xa1kai sud\xc4\x97ting\xc4\x85 baleto form\xc4\x85 su \xc5\xa1ou elementais, kuria buvo siekiama apeliuoti \xc4\xaf bendr\xc4\x85j\xc4\x85 publik\xc4\x85, ne tik i\xc5\xa1sirtinai \xc4\xaf aristokratij\xc4\x85. Jo baletai tur\xc4\x97jo itakos \xe2\x80\x9eart decaux" stiliui._NEWLINE_Reik\xc5\xa1mingiausias Diagilevo bendradarbis muzikos srityje buvo Igoris Stravinskis. Diagilevas i\xc5\xa1gird\xc4\x99s ankstesnius Stravinskio darbus buvo su\xc5\xbeav\xc4\x97tas ir papra\xc5\xa1e pritakyti por\xc4\x85 Frederiko \xc5\xa0openo k\xc5\xabrini\xc5\xb3 \xe2\x80\x9eRus\xc5\xb3 baletui". Igoris Stravinskis suk\xc5\xabr\xc4\x97 muzik\xc4\x85 reik\xc5\xa1mingiausias Sergejaus Diagilevo baletams \xe2\x80\x9ePetru\xc5\xa1ka" ir \xe2\x80\x9eUgnies pauk\xc5\xa1t\xc4\x97" (1911 m.), \xe2\x80\x9e\xc5\xa0ventasis pavasaris" (1913 m.). \xe2\x80\x9e\xc5\xa0ventasis pavasaris buvo vienas kontroversi\xc5\xa1kiausi\xc5\xb3 Diagilevo balet\xc5\xb3. Jo siu\xc5\xbeetas r\xc4\x97mesi pasakojimu apie pirmyk\xc5\xa1t\xc4\x97s pagoni\xc5\xb3 genties mergel\xc4\x97s paaukojimo per pavasario ritual\xc4\x85 siu\xc5\xbeetu. Ne\xc4\xafprasti \xc5\xa1okiai, vaizduojantys pirmyk\xc5\xa1t\xc4\x97s genties apeigas piktino ir \xc5\xbeav\xc4\x97jo \xc5\xbei\xc5\xabrovus, tod\xc4\x97l per spektaklius publika da\xc5\xbenai b\xc5\xabdavo pasidalijusi \xc4\xaf 2 stovyklas._NEWLINE_Sergejus Diagilevas mir\xc4\x97 1929 m. rugpj\xc5\xab\xc4\x8dio m\xc4\x97n. 19 d. Venecijoje, Italijoje.'